title: Delegovaná smernica Komisie (EÚ) 2018/739 z 1. marca 2018, ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre používanie olova ako legujúceho prvku v oceli (Text s významom pre EHP )

text:
               18.5.2018

               SK

               Úradný vestník Európskej únie

               L 123/103

         DELEGOVANÁ SMERNICA KOMISIE (EÚ) 2018/739
   z 1. marca 2018,
   ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre používanie olova ako legujúceho prvku v oceli
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali olovo.

               (2)

               V bode 6 a) prílohy III k smernici 2011/65/EÚ bola udelená výnimka pre používanie olova ako legujúceho prvku v oceli na účely strojného opracovania a v galvanizovanej oceli s obsahom do 0,35 hmotnostných percent olova do 21. júla 2016. Komisia dostala v súlade s článkom 5 ods. 5 smernice 2011/65/EÚ žiadosť o predĺženie platnosti tejto výnimky v súvislosti s kategóriami 1 až 7 a 10 pred 21. januárom 2015.

               (3)

               Olovo sa do ocele pridáva na zlepšenie jej opracovateľnosti strojom v priemyselnej výrobe. Má lubrikačný účinok, ktorý uľahčuje hĺbkové vŕtanie a operácie, pri ktorých je potrebná vysoká rýchlosť. Galvanizácia je proces nanášania ochranného zinkového povlaku na oceľ s cieľom zabrániť korózii.

               (4)

               Na niektoré špecifické použitia už síce existuje aj bezolovnatá oceľ, nahradenie v prípadoch ostatných použití je však v súčasnosti vedecky a technicky neuskutočniteľné. Ďalšie zužovanie rozsahu výnimky sa v súčasnosti vzhľadom na vysoký stupeň zložitosti dodávateľského reťazca ukázalo ako neprijateľné.

               (5)

               Pokiaľ ide o galvanizované ocele, olovo je ešte vždy nevyhnutné len pri oceli pozinkovanej ponorením do roztaveného kovu, a to v nižších koncentráciách vzhľadom na technologický pokrok.

               (6)

               Keďže v prípade predmetných použití v kategóriách 1 až 7 a 10 v súčasnosti neexistujú dostatočne spoľahlivé alternatívy, ani nie je pravdepodobné, že sa takéto alternatívy v blízkej budúcnosti objavia na trhu, a v prípade žiarovo pozinkovanej ocele obsiahnuté olovo pochádza z nečistôt spôsobených recyklovaným zinkom, pre obidve použitia je odôvodnené obdobie platnosti do 21. júla 2021, pričom kratšie obdobie by pre priemysel mohlo vytvárať zbytočnú administratívnu záťaž. Pre kategórie iné ako kategórie 1 až 7 a 10 je existujúca výnimka platná počas období stanovených v článku 5 ods. 2 druhom pododseku smernice 2011/65/EÚ.

               (7)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha III k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty prijmú a uverejnia najneskôr do 30. júna 2019 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.
   Tieto ustanovenia uplatňujú od 1. júla 2019.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 1. marca 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 174, 1.7.2011, s. 88.

      PRÍLOHA
      V prílohe III k smernici 2011/65/EÚ sa záznam 6 a) nahrádza takto:

                     „6 a)

                     Olovo ako legujúci prvok v oceli na účely strojného opracovania a v galvanizovanej oceli s obsahom do 0,35 hmotnostných percent olova.

                     Platí do:

                                 —

                                 21. júla 2021 v prípade kategórií 8 a 9, iné ako diagnostické zdravotnícke pomôcky in vitro a priemyselné monitorovacie a kontrolné prístroje,

                                 —

                                 21. júla 2023 v prípade kategórie 8, diagnostické zdravotnícke pomôcky in vitro,

                                 —

                                 21. júla 2024 v prípade kategórie 9, priemyselné monitorovacie a kontrolné prístroje, a v prípade kategórie 11.

                     6 a)-I

                     Olovo ako legujúci prvok v oceli na účely strojného opracovania s obsahom do 0,35 hmotnostných percent olova a v oceli pozinkovanej ponorením do roztaveného kovu s obsahom do 0,2 hmotnostných percent olova.

                     Platí do 21. júla 2021 v prípade kategórií 1až 7 a 10.“


title: Vykonávacia smernica Komisie (EÚ) 2018/484 z 21. marca 2018, ktorou sa mení smernica 93/49/EHS, pokiaľ ide o požiadavky, ktoré má spĺňať množiteľský materiál určitých rodov alebo druhov Palmae v súvislosti s Rhynchophorus ferrugineus (Olivier)

text:
               23.3.2018

               SK

               Úradný vestník Európskej únie

               L 81/10

         VYKONÁVACIA SMERNICA KOMISIE (EÚ) 2018/484
   z 21. marca 2018,
   ktorou sa mení smernica 93/49/EHS, pokiaľ ide o požiadavky, ktoré má spĺňať množiteľský materiál určitých rodov alebo druhov Palmae v súvislosti s Rhynchophorus ferrugineus (Olivier)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 98/56/ES z 20. júla 1998 o obchodovaní s množiteľským materiálom okrasných rastlín (1), a najmä na jej článok 5 ods. 5,
   keďže:

               (1)

               Na väčšine ohrozeného územia Únie sa zistila prítomnosť Rhynchophorus ferrugineus (Olivier) a dospelo sa k záveru, že výskyt tohto škodlivého organizmu je už na podstatnej časti územia Únie známy. Rozhodnutie Komisie 2007/365/ES (2) o núdzových opatreniach týkajúcich sa Rhynchophorus ferrugineus (Olivier) bolo teda zrušené vykonávacím rozhodnutím Komisie (EÚ) 2018/490 (3).

               (2)

                  Rhynchophorus ferrugineus (Olivier) vážne poškodzuje rastliny hostiteľských druhov patriace do čeľade Palmae s výnimkou rastlín s priemerom stonky pri zemi menej ako 5 cm.

               (3)

               Uvedené rastliny sú prítomné v mnohých častiach Únie, kde sa sadia vo veľkom množstve na okrasné účely a majú veľký environmentálny a hospodársky význam.

               (4)

               Preto je vhodné stanoviť osobitné požiadavky na zabezpečenie kvality množiteľského materiálu určitých rodov a druhov Palmae, s ktorými sa v Únii najčastejšie obchoduje a ktorým hrozí zamorenie uvedeným škodlivým organizmom, ak takéto požiadavky nie sú splnené. Tieto požiadavky by mali zahŕňať osobitné podmienky rastu alebo ošetrenia uvedeného materiálu, ako aj podmienku stavu bez výskytu Rhynchophorus ferrugineus (Olivier).

               (5)

               Smernica Komisie 93/49/EHS (4) by sa preto mala zodpovedajúcim spôsobom zmeniť.

               (6)

               Opatrenia stanovené v tejto smernici sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TÚTO SMERNICU:
   Článok 1
   Zmena smernice Komisie 93/49/EHS
   Smernica Komisie 93/49/EHS sa mení takto:

               1.

               Dopĺňa sa tento článok 3a:
               „Článok 3a
               Množiteľský materiál Palmae ktorý patrí k rodom a druhom uvedeným v prílohe a ktorý ma priemer stonky pri zemi viac ako 5 cm, musí spĺňať jednu z týchto požiadaviek:

                           a)

                           celý svoj život bol pestovaný v oblasti, ktorú zodpovedný úradný orgán určil v súlade s medzinárodnými normami pre rastlinolekárske opatrenia ako oblasť bez výskytu Rhynchophorus ferrugineus (Olivier);

                           b)

                           počas dvoch rokov predtým, ako sa s ním začalo obchodovať, bol v Únii pestovaný na takom mieste, ktoré malo úplnú fyzickú ochranu proti zavlečeniu Rhynchophorus ferrugineus (Olivier), alebo na takom mieste v Únii, kde sa v súvislosti s uvedeným škodlivým organizmom vykonali náležité preventívne ošetrenia. Podlieha vizuálnym kontrolám, ktoré sa vykonávajú aspoň raz za štyri mesiace a ktorými sa potvrdí neprítomnosť Rhynchophorus ferrugineus (Olivier).

                     Tento článok sa uplatňuje bez toho, aby boli dotknuté pravidlá týkajúce sa chránených zón prijaté podľa článku 2 ods. 1 písm. h) a článku 5 ods. 3 smernice 2000/29/ES.“

               2.

               Príloha sa mení v súlade s prílohou k tejto smernici.

         Článok 2
   Transpozícia
   1.   Členské štáty prijmú a uverejnia najneskôr do 30. septembra 2018 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia sa uplatňujú od 1. októbra 2018.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Adresáti
   Táto smernica je určená členským štátom.

      V Bruseli 21. marca 2018

            Za Komisiu

            predseda

         Jean-Claude JUNCKER

      (1)  Ú. v. ES L 226, 13.8.1998, s. 16.

      (2)  Rozhodnutie Komisie 2007/365/ES z 25. mája 2007 o núdzových opatreniach na zabránenie zavlečeniu Rhynchophorus ferrugineus (Olivier) do Spoločenstva a jeho rozšíreniu v ňom (Ú. v. EÚ L 139, 31.5.2007, s. 24).

      (3)  Vykonávacie rozhodnutie Komisie (EÚ) 2018/490 z 21. marca 2018, ktorým sa zrušuje rozhodnutie 2007/365/ES o núdzových opatreniach na zabránenie zavlečeniu Rhynchophorus ferrugineus (Olivier) do Spoločenstva a jeho rozšíreniu v ňom (pozri stranu 22 tohto úradného vestníka).

      (4)  Smernica Rady 93/49/EHS z 23. júna 1993 ustanovujúca zoznam uvádzajúci podmienky, ktoré musí spĺňať množiteľský materiál okrasných rastlín a okrasné rastliny podľa smernice Rady 91/682/EHS (Ú. v. ES L 250, 7.10.1993, s. 9).

      PRÍLOHA
      V prílohe sa v tabuľke po zápise týkajúcom sa Narcissus L. vkladá tento zápis:

                     Rod alebo druh

                     Vybrané škodlivé organizmy a choroby

                                 „—

                                       Palmae v prípade týchto rodov a druhoov

                                 —

                                    Areca catechu L.

                                 —

                                    Syagrus romanzoffiana (Cham.) Glassman

                                 —

                                    Arenga pinnata (Wurmb) Merr.

                                 —

                                    Bismarckia Hildebr. & H.Wendl.

                                 —

                                    Borassus flabellifer L.

                                 —

                                    Brahea armata S. Watson

                                 —

                                    Brahea edulis H.Wendl.

                                 —

                                    Butia capitata (Mart.) Becc.

                                 —

                                    Calamus merrillii Becc.

                                 —

                                    Caryota maxima Blume

                                 —

                                    Caryota cumingii Lodd. ex Mart.

                                 —

                                    Chamaerops humilis L.

                                 —

                                    Cocos nucifera L.

                                 —

                                    Corypha utan Lam.

                                 —

                                    Copernicia Mart.

                                 —

                                    Elaeis guineensis Jacq.

                                 —

                                    Howea forsteriana Becc.

                                 —

                                    Jubaea chilensis (Molina) Baill.

                                 —

                                    Livistona australis C. Martius

                                 —

                                    Livistona decora (W. Bull) Dowe

                                 —

                                    Livistona rotundifolia (Lam.) Mart.

                                 —

                                    Metroxylon sagu Rottb.

                                 —

                                    Roystonea regia (Kunth) O.F. Cook

                                 —

                                    Phoenix canariensis Chabaud

                                 —

                                    Phoenix dactylifera L.

                                 —

                                    Phoenix reclinata Jacq.

                                 —

                                    Phoenix roebelenii O'Brien

                                 —

                                    Phoenix sylvestris (L.) Roxb.

                                 —

                                    Phoenix theophrasti Greuter

                                 —

                                    Pritchardia Seem. & H.Wendl.

                                 —

                                    Ravenea rivularis Jum. & H.Perrier

                                 —

                                    Sabal
                                    palmetto (Walter) Lodd. ex Schult. & Schult.f.

                                 —

                                    Trachycarpus fortunei (Hook.) H. Wendl.

                                 —

                                    Washingtonia H. Wendl.

                        Hmyz, roztoče a háďatká vo všetkých vývinových štádiách

                                 —

                                    Rhynchophorus ferrugineus (Olivier)“


title: Delegovaná smernica Komisie (EÚ) 2018/736 z 27. februára 2018, ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre sklenené alebo keramické časti určitých elektrických a elektronických komponentov s obsahom olova (Text s významom pre EHP )

text:
               18.5.2018

               SK

               Úradný vestník Európskej únie

               L 123/94

         DELEGOVANÁ SMERNICA KOMISIE (EÚ) 2018/736
   z 27. februára 2018,
   ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre sklenené alebo keramické časti určitých elektrických a elektronických komponentov s obsahom olova
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali olovo.

               (2)

               V bode 7 c) I prílohy III k smernici 2011/65/EÚ bola udelená výnimka pre používanie olova v sklenených alebo keramických častiach elektrických a elektronických komponentov s obsahom olova, okrem dielektrických keramických častí kondenzátorov, napr. v piezoelektronických prístrojoch, alebo v sklenej alebo keramickej hmote do 21. júla 2016. Komisia dostala v súlade s článkom 5 ods. 5 smernice 2011/65/EÚ žiadosť o predĺženie platnosti tejto výnimky v súvislosti s kategóriami 1 až 7 a 10 pred 21. januárom 2015. Okrem toho v novembri 2014 Komisia dostala žiadosť o novú výnimku (žiadosť č. 2015-1) pre použitie olova v prvkoch tenkovrstvových elektronických snímačov, ako sú napríklad pyroelektrické snímače alebo piezoelektrické snímače, pričom ide o použitie, na ktoré sa vzťahuje záznam 7 c) I. Počas následných konzultácií so zainteresovanými stranami sa so žiadateľom dospelo k dohode, že sa žiadosť o výnimku č. 2015-1 vyhodnotí v širšom kontexte výnimky uvedenej v zázname 7 c) I.

               (3)

               Olovo prepožičiava keramickým materiálom určité dielektrické, piezoelektrické, pyroelektrické, feroelektrické, polovodičové a magnetické vlastnosti, a to v širokom spektre použití pri rozličných teplotách, napätiach alebo frekvenciách. Skleným materiálom olovo prepožičiava kľúčové vlastnosti, ako napríklad zníženie teploty tavenia a mäknutia a zlepšenie opracovateľnosti, opracovateľnosti strojom, chemickej stability a iné. Sklo s obsahom olova sa dá použiť v širokej škále aplikácií vrátane izolácie, ochrany, odolnosti, spájania alebo hermetického uzatvárania.

               (4)

               Nahradenie olova v sklenených alebo keramických materiáloch alebo jeho odstránenie z týchto materiálov v súčasnosti ešte stále nie je vedecky ani technicky uskutočniteľné.

               (5)

               Keďže v prípade predmetných použití v kategóriách 1 až 7 a 10 nie sú na trhu dostupné spoľahlivé alternatívy, ani nie je pravdepodobné, že takéto alternatívy v blízkej budúcnosti na trhu dostupné budú, je predĺženie platnosti výnimky na obdobie do 21. júla 2021 odôvodnené, pričom nepodstatné rozčlenenie znenia a kratšie obdobie by mohli vytvárať zbytočnú administratívnu záťaž. S cieľom predísť prekrývaniu rozsahov výnimiek v prílohe III k smernici 2011/65/EÚ sa v navrhovanom znení objasňuje, že použitia, na ktoré sa vzťahuje výnimka uvedená v zázname 34, sú vylúčené z výnimky uvedenej v zázname 7 c) I. Pre kategórie iné ako kategórie 1 až 7 a 10 je existujúca výnimka platná počas období stanovených v článku 5 ods. 2 druhom pododseku smernice 2011/65/EÚ.

               (6)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha III k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty prijmú a uverejnia najneskôr do 30. júna 2019 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.
   Tieto ustanovenia uplatňujú od 1. júla 2019.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 27. februára 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 174, 1.7.2011, s. 88.

      PRÍLOHA
      V prílohe III k smernici 2011/65/EÚ sa záznam 7 c) I nahrádza takto:

                     „7 c) I

                     Olovo v sklenených alebo keramických častiach elektrických a elektronických komponentov, okrem dielektrických keramických častí kondenzátorov, napr. v piezoelektronických prístrojoch, alebo v sklenej alebo keramickej hmote

                     Týka sa kategórií 1 až 7 a 10 (s výnimkou použití, na ktoré sa vzťahuje záznam 34) a platí do 21. júla 2021.
                     V prípade kategórií 8 a 9, iné ako diagnostické zdravotnícke pomôcky in vitro a priemyselné monitorovacie a kontrolné prístroje, platí do 21. júla 2021.
                     V prípade kategórie 8, diagnostické zdravotnícke pomôcky in vitro, platí do 21. júla 2023.
                     V prípade kategórie 9, priemyselné monitorovacie a kontrolné prístroje, a v prípade kategórie 11 platí do 21. júla 2024.“


title: Delegovaná smernica Komisie (EÚ) 2018/737 z 27. februára 2018, ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre používanie olova v spájkach na priletovanie k zoradeným diskovitým a plochým viacvrstvovým keramickým kondenzátorom (Text s významom pre EHP )

text:
               18.5.2018

               SK

               Úradný vestník Európskej únie

               L 123/97

         DELEGOVANÁ SMERNICA KOMISIE (EÚ) 2018/737
   z 27. februára 2018,
   ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre používanie olova v spájkach na priletovanie k zoradeným diskovitým a plochým viacvrstvovým keramickým kondenzátorom
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali olovo.

               (2)

               V bode 24 prílohy III k smernici 2011/65/EÚ bola udelená výnimka pre používanie olova v spájkach na priletovanie k zoradeným diskovitým a plochým viacvrstvovým keramickým kondenzátorom do 21. júla 2016. Komisia dostala v súlade s článkom 5 ods. 5 smernice 2011/65/EÚ žiadosť o predĺženie platnosti tejto výnimky v súvislosti s kategóriami 1 až 7 a 10 pred 21. januárom 2015.

               (3)

               Diskovité a ploché kondenzátory sú odvodené od viacvrstvových keramických kondenzátorov. Ide o špecializované kondenzátory používané vo filtroch elektromagnetickej interferencie a v elektromagneticky odrušených konektoroch pre špičkové aplikácie, pri ktorých je odstránenie elektrického rušenia rozhodujúce. K typickým použitiam konštrukčných skupín obsahujúcich tieto komponenty patria profesionálne zvukové zariadenia, systémy námorného monitorovania a monitorovania kamerami.

               (4)

               Olovnaté spájky používané v diskovitých a plochých kondenzátoroch kombinujú vhodnú teplotu tavenia a ťažnosť. Ťažnosť týchto spájok umožňuje predchádzať praskaniu keramickej vrstvy počas letovania a po ňom z dôvodu tepelných rozdielov medzi keramickým kondenzátorom a medeným kolíkom.

               (5)

               Nahradenie olova nie je v súčasnosti uskutočniteľné z vedeckého ani technického hľadiska.

               (6)

               Keďže v prípade predmetných použití v kategóriách 1 až 7 a 10 nie sú na trhu dostupné dostatočne spoľahlivé alternatívy, ani nie je pravdepodobné, že takéto alternatívy v blízkej budúcnosti na trhu dostupné budú, je odôvodnené obdobie platnosti do 21. júla 2021. Pre kategórie iné ako kategórie 1 až 7 a 10 je existujúca výnimka platná počas období stanovených v článku 5 ods. 2 druhom pododseku smernice 2011/65/EÚ.

               (7)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha III k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty prijmú a uverejnia najneskôr do 30. júna 2019 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.
   Tieto ustanovenia uplatňujú od 1. júla 2019.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 27. februára 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 174, 1.7.2011, s. 88.

      PRÍLOHA
      V prílohe III k smernici 2011/65/EÚ sa záznam 24 nahrádza takto:

                     „24

                     Olovo v spájkach na priletovanie k zoradeným diskovitým a plochým viacvrstvovým keramickým kondenzátorom

                     Platí do:

                                 —

                                 21. júla 2021 v prípade kategórií 1 až 7 a 10,

                                 —

                                 21. júla 2021 v prípade kategórií 8 a 9, iné ako diagnostické zdravotnícke pomôcky in vitro a priemyselné monitorovacie a kontrolné prístroje,

                                 —

                                 21. júla 2023 v prípade kategórie 8, diagnostické zdravotnícke pomôcky in vitro,

                                 —

                                 21. júla 2024 v prípade kategórie 9, priemyselné monitorovacie a kontrolné prístroje, a v prípade kategórie 11.“


title: Delegovaná smernica Komisie (EÚ) 2018/738 z 27. februára 2018, ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre používanie olova v prvkoch cermetového dolaďovacieho potenciometra (Text s významom pre EHP )

text:
               18.5.2018

               SK

               Úradný vestník Európskej únie

               L 123/100

         DELEGOVANÁ SMERNICA KOMISIE (EÚ) 2018/738
   z 27. februára 2018,
   ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre používanie olova v prvkoch cermetového dolaďovacieho potenciometra
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali olovo.

               (2)

               V bode 34 prílohy III k smernici 2011/65/EÚ bola udelená výnimka pre používanie olova v prvkoch cermetového dolaďovacieho potenciometra do 21. júla 2016. Komisia dostala v súlade s článkom 5 ods. 5 smernice 2011/65/EÚ žiadosť o predĺženie platnosti tejto výnimky v súvislosti s kategóriami 1 až 7 a 10 pred 21. januárom 2015.

               (3)

               Dolaďovacie potenciometre sú premenné rezistory. Spolu s jazdcom upravujú odpor obvodu. Používajú sa v širokej škále výrobkov, napr. v audiovizuálnych zariadeniach, komunikačných zariadeniach, hračkách a meracích prístrojoch, ako aj v elektrických domácich spotrebičoch. Vo vodivom atramente obsahujú olovo vo forme oxidu olovnatého, ktoré pôsobí ako spojivo.

               (4)

               V súčasnosti nie sú dostupné žiadne spoľahlivé bezolovnaté alternatívy, takže náhrada olova zatiaľ nie je vedecky ani technicky uskutočniteľná.

               (5)

               Keďže v prípade predmetných použití v kategóriách 1 až 7 a 10 nie sú na trhu dostupné dostatočne spoľahlivé alternatívy, ani nie je pravdepodobné, že takéto alternatívy v blízkej budúcnosti na trhu dostupné budú, je odôvodnené obdobie platnosti do 21. júla 2021. Pre kategórie iné ako kategórie 1 až 7 a 10 je existujúca výnimka platná počas období stanovených v článku 5 ods. 2 druhom pododseku smernice 2011/65/EÚ.

               (6)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha III k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty prijmú a uverejnia najneskôr do 30. júna 2019 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.
   Tieto ustanovenia uplatňujú od 1. júla 2019.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 27. februára 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 174, 1.7.2011, s. 88.

      PRÍLOHA
      V prílohe III k smernici 2011/65/EÚ sa záznam 34 nahrádza takto:

                     „34

                     Olovo v prvkoch cermetového dolaďovacieho potenciometra

                     Týka sa všetkých kategórií; platí do:

                                 —

                                 21. júla 2021 v prípade kategórií 1 až 7 a 10,

                                 —

                                 21. júla 2021 v prípade kategórií 8 a 9, iné ako diagnostické zdravotnícke pomôcky in vitro a priemyselné monitorovacie a kontrolné prístroje,

                                 —

                                 21. júla 2023 v prípade kategórie 8, diagnostické zdravotnícke pomôcky in vitro,

                                 —

                                 21. júla 2024 v prípade kategórie 9, priemyselné monitorovacie a kontrolné prístroje, a v prípade kategórie 11.“


title: Delegovaná smernica Komisie (EÚ) 2019/170 zo 16. novembra 2018, ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre olovo v dielektrických keramických materiáloch na báze zmesného oxidu olova, titánu a zirkónia v určitých kondenzátoroch (Text s významom pre EHP)

text:
                  5.2.2019

                  SK

                  Úradný vestník Európskej únie

                  L 33/8

         DELEGOVANÁ SMERNICA KOMISIE (EÚ) 2019/170
         zo 16. novembra 2018,
         ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre olovo v dielektrických keramických materiáloch na báze zmesného oxidu olova, titánu a zirkónia v určitých kondenzátoroch
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
         keďže:

                     (1)

                     Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali určité nebezpečné látky vymenované v prílohe II k uvedenej smernici. Táto povinnosť sa nevzťahuje na použitia uvedené v prílohe III k smernici 2011/65/EÚ.

                     (2)

                     Jednotlivé kategórie elektrických a elektronických zariadení, na ktoré sa uplatňuje smernica 2011/65/EÚ (kategórie 1 až 11), sú vymenované v prílohe I k uvedenej smernici.

                     (3)

                     Olovo je obmedzovanou látkou uvedenou v prílohe II k smernici 2011/65/EÚ. Použitie olova v dielektrických keramických materiáloch na báze zmesného oxidu olova, titánu a zirkónia v kondenzátoroch, ktoré sú súčasťou integrovaných obvodov alebo diskrétnych polovodičov však bolo z tohto obmedzenia vyňaté a v súčasnosti sa uvádza v zázname 7 c) IV v prílohe III k uvedenej smernici. Platnosť tejto výnimky uplynula 21. júla 2016.

                     (4)

                     Komisia dostala v súlade s článkom 5 ods. 5 smernice 2011/65/EÚ žiadosť o predĺženie platnosti tejto výnimky pred 21. januárom 2015. Výnimka zostáva v platnosti, kým sa neprijme rozhodnutie o uvedenej žiadosti.

                     (5)

                     V keramických kondenzátoroch, ktoré sú súčasťou integrovaných obvodov alebo diskrétnych polovodičov, sa používajú dielektrické keramické materiály na báze zmesného oxidu olova, titánu a zirkónia. Keramické materiály na báze zmesného oxidu olova, titánu a zirkónia obsahujúce olovo majú vysoký piezoelektrický účinok, vysokú dielektrickú konštantu, pyroelektrické prejavy a feroelektrické vlastnosti.

                     (6)

                     Úplné nahradenie alebo odstránenie olova v takýchto kondenzátoroch je z vedeckého a technického hľadiska stále neuskutočniteľné pre nedostatok spoľahlivých náhrad. Touto výnimkou sa neoslabuje ochrana životného prostredia a zdravia stanovená v nariadení Európskeho parlamentu a Rady (ES) č. 1907/2006 (2). Platnosť výnimky na použitie olova v dielektrických keramických materiáloch na báze zmesného oxidu olova, titánu a zirkónia v kondenzátoroch, ktoré sú súčasťou integrovaných obvodov alebo diskrétnych polovodičov, by sa preto mala predĺžiť.

                     (7)

                     Keďže v prípade predmetných použití v súčasnosti na trhu nie sú a v blízkej budúcnosti zrejme nebudú spoľahlivé alternatívy, platnosť výnimky pre kategórie 1 až 7 a kategóriu 10 by sa mala predĺžiť v maximálnom trvaní piatich rokov do 21. júla 2021. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie uvedenej výnimky malo negatívny vplyv na inováciu.

                     (8)

                     V prípade kategórií iných ako 1 až 7 a 10 zostáva existujúca výnimka platná počas období stanovených v článku 5 ods. 2 druhom pododseku smernice 2011/65/EÚ. Z dôvodu prehľadnosti by sa dátumy uplynutia platnosti mali doplniť v prílohe III k uvedenej smernici.

                     (9)

                     Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

            Článok 1
            Príloha III k smernici 2011/65/EÚ sa mení v súlade s prílohou k tejto smernici.

            Článok 2

               1.   Členské štáty prijmú a uverejnia najneskôr do 29. februára 2020 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.
               Tieto ustanovenia uplatňujú od 1. marca 2020.
               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

            Článok 3
            Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

            Článok 4
            Táto smernica je určená členským štátom.

            V Bruseli 16. novembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 174, 1.7.2011, s. 88.

            (2)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (Ú. v. EÚ L 396, 30.12.2006, s. 1).

            PRÍLOHA
            V prílohe III sa záznam 7 c) IV nahrádza takto:

                           „7 c) IV

                           Olovo v dielektrických keramických materiáloch na báze zmesného oxidu olova, titánu a zirkónia v kondenzátoroch, ktoré sú súčasťou integrovaných obvodov alebo diskrétnych polovodičov

                           Platí do:

                                       —

                                       21. júla 2021 v prípade kategórií 1 až 7 a 10,

                                       —

                                       21. júla 2021 v prípade kategórií 8 a 9, iné ako diagnostické zdravotnícke pomôcky in vitro a priemyselné monitorovacie a kontrolné prístroje,

                                       —

                                       21. júla 2023 v prípade kategórie 8, diagnostické zdravotnícke pomôcky in vitro,

                                       —

                                       21. júla 2024 v prípade kategórie 9, priemyselné monitorovacie a kontrolné prístroje, a v prípade kategórie 11.“


title: Delegovaná smernica Komisie (EÚ) 2018/741 z 1. marca 2018, ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre používanie olova ako legujúceho prvku v medi (Text s významom pre EHP )

text:
               18.5.2018

               SK

               Úradný vestník Európskej únie

               L 123/109

         DELEGOVANÁ SMERNICA KOMISIE (EÚ) 2018/741
   z 1. marca 2018,
   ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre používanie olova ako legujúceho prvku v medi
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali olovo.

               (2)

               V bode 6 c) prílohy III k smernici 2011/65/EÚ bola udelená výnimka pre používanie olova ako legujúceho prvku v medi s obsahom do 4 hmotnostných percent olova do 21. júla 2016. Komisia dostala v súlade s článkom 5 ods. 5 smernice 2011/65/EÚ žiadosť o predĺženie platnosti tejto výnimky v súvislosti s kategóriami 1 až 7 a 10 pred 21. januárom 2015.

               (3)

               Olovo pôsobí v legovaných mediach ako utvárač triesok a lubrikant, zabezpečuje ich priaznivú opracovateľnosť strojom a hotovým komponentom prepožičiava aj ďalšie vlastnosti, ako je odolnosť proti korózii.

               (4)

               Alternatívy legovaných medí s obsahom olova do 4 hmotnostných percent v súčasnosti nemožno označiť ako uskutočniteľné z vedeckého ani technického hľadiska. Preto je predĺženie platnosti výnimky na obdobie piatich rokov po pôvodnom dátume uplynutia jej platnosti odôvodnené, aby sa umožnilo uskutočniť komplexný prieskum dodávateľského reťazca.

               (5)

               V prípade kategórií 1 až 7 a 10 by sa platnosť výnimky mala predĺžiť do 21. júla 2021, aby sa umožnilo vykonať komplexný prieskum dodávateľského reťazca s cieľom zúžiť rozsah tejto výnimky pri nasledujúcej revízii. Pre kategórie iné ako kategórie 1 až 7 a 10 je existujúca výnimka platná počas období stanovených v článku 5 ods. 2 smernice 2011/65/EÚ.

               (6)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha III k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty prijmú a uverejnia najneskôr do 30. júna 2019 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.
   Tieto ustanovenia uplatňujú od 1. júla 2019.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 1. marca 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 174, 1.7.2011, s. 88.

      PRÍLOHA
      V prílohe III k smernici 2011/65/EÚ sa záznam 6 c) nahrádza takto:

                     „6 c)

                     Legovaná meď s obsahom olova do 4 hmotnostných percent

                     Platí do:

                                 —

                                 21. júla 2021 v prípade kategórií 1 až 7 a 10,

                                 —

                                 21. júla 2021 v prípade kategórií 8 a 9, iné ako diagnostické zdravotnícke pomôcky in vitro a priemyselné monitorovacie a kontrolné prístroje,

                                 —

                                 21. júla 2023 v prípade kategórie 8, diagnostické zdravotnícke pomôcky in vitro,

                                 —

                                 21. júla 2024 v prípade kategórie 9, priemyselné monitorovacie a kontrolné prístroje, a v prípade kategórie 11.“


title: Delegovaná smernica Komisie (EÚ) 2018/742 z 1. marca 2018, ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre používanie olova v zvaroch s vysokou teplotou tavenia (Text s významom pre EHP )

text:
               18.5.2018

               SK

               Úradný vestník Európskej únie

               L 123/112

         DELEGOVANÁ SMERNICA KOMISIE (EÚ) 2018/742
   z 1. marca 2018,
   ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre používanie olova v zvaroch s vysokou teplotou tavenia
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali olovo.

               (2)

               V bode 7 a) prílohy III k smernici 2011/65/EÚ bola udelená výnimka pre používanie olova v zvaroch s vysokou teplotou tavenia (t. j. zliatiny olova s obsahom olova aspoň 85 hmotnostných percent) do 21. júla 2016. Komisia dostala v súlade s článkom 5 ods. 5 smernice 2011/65/EÚ žiadosť o predĺženie platnosti tejto výnimky v súvislosti s kategóriami 1 až 7 a 10 pred 21. januárom 2015.

               (3)

               Olovo prepožičiava zvarom kľúčové vlastnosti, ako sú vysoká teplota tavenia, elektrická vodivosť, tepelná vodivosť, ťažnosť, odolnosť proti korózii, vhodné oxidačné charakteristiky a zmáčavosť.

               (4)

               V súčasnosti ešte stále nie je náhrada olova v zvaroch s vysokou teplotou tavenia či jeho odstránenie z týchto zvarov vedecky ani technicky uskutočniteľné. Rovnako nie je v tomto štádiu vzhľadom na veľkú rozmanitosť dotknutých použití možné zúžiť rozsah výnimky.

               (5)

               Keďže v prípade predmetných použití v kategóriách 1 až 7 a 10 nie sú na trhu dostupné spoľahlivé alternatívy, ani nie je pravdepodobné, že takéto alternatívy v blízkej budúcnosti na trhu dostupné budú, je predĺženie platnosti výnimky na obdobie do 21. júla 2021 odôvodnené, pričom nepodstatné rozčlenenie znenia a kratšie obdobie by pre priemysel mohli vytvárať zbytočnú administratívnu záťaž. S cieľom predísť prekrývaniu rozsahov výnimiek v prílohe III k smernici 2011/65/EÚ sa v navrhovanom znení objasňuje, že použitia, na ktoré sa vzťahuje výnimka uvedená v zázname 24 (spájky na priletovanie k zoradeným diskovitým a plochým viacvrstvovým keramickým kondenzátorom), sú vylúčené z výnimky uvedenej v zázname 7 a). Pre kategórie iné ako kategórie 1 až 7 a 10 je existujúca výnimka platná počas období stanovených v článku 5 ods. 2 druhom pododseku smernice 2011/65/EÚ.

               (6)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha III k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty prijmú a uverejnia najneskôr do 30. júna 2019 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.
   Tieto ustanovenia uplatňujú od 1. júla 2019.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 1. marca 2018

            Za Komisiu

            predseda

         Jean-Claude JUNCKER

      (1)  Ú. v. EÚ L 174, 1.7.2011, s. 88.

      PRÍLOHA
      V prílohe III k smernici 2011/65/EÚ sa záznam 7 a) nahrádza takto:

                     „7 a)

                     Olovo v zvaroch s vysokou teplotou tavenia (t. j. zliatiny olova s obsahom olova aspoň 85 hmotnostných percent)

                     Týka sa kategórií 1 až 7 a 10 (s výnimkou použití, na ktoré sa vzťahuje záznam 24 tejto prílohy) a platí do 21. júla 2021.
                     V prípade kategórií 8 a 9, iné ako diagnostické zdravotnícke pomôcky in vitro a priemyselné monitorovacie a kontrolné prístroje, platí do 21. júla 2021.
                     V prípade kategórie 8, diagnostické zdravotnícke pomôcky in vitro, platí do 21. júla 2023.
                     V prípade kategórie 9, priemyselné monitorovacie a kontrolné prístroje, a v prípade kategórie 11 platí do 21. júla 2024.“


title: Delegovaná smernica Komisie (EÚ) 2019/169 zo 16. novembra 2018, ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre olovo v dielektrických keramických častiach niektorých kondenzátorov (Text s významom pre EHP)

text:
                  5.2.2019

                  SK

                  Úradný vestník Európskej únie

                  L 33/5

         DELEGOVANÁ SMERNICA KOMISIE (EÚ) 2019/169
         zo 16. novembra 2018,
         ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre olovo v dielektrických keramických častiach niektorých kondenzátorov
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
         keďže:

                     (1)

                     Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali určité nebezpečné látky vymenované v prílohe II k uvedenej smernici. Táto povinnosť sa nevzťahuje na použitia uvedené v prílohe III k smernici 2011/65/EÚ.

                     (2)

                     Jednotlivé kategórie elektrických a elektronických zariadení, na ktoré sa uplatňuje smernica 2011/65/EÚ (kategórie 1 až 11), sú vymenované v prílohe I k uvedenej smernici.

                     (3)

                     Olovo je obmedzovanou látkou uvedenou v prílohe II k smernici 2011/65/EÚ. Použitie olova v dielektrických keramických častiach kondenzátorov pre menovité napätie 125 V AC alebo 250 V DC alebo viac však bolo z tohto obmedzenia vyňaté a v súčasnosti sa uvádza v zázname 7 c) II v prílohe III k uvedenej smernici. Platnosť tejto výnimky pre kategórie 1 až 7 a kategóriu 10 uplynula 21. júla 2016.

                     (4)

                     Komisia dostala v súlade s článkom 5 ods. 5 smernice 2011/65/EÚ žiadosť o predĺženie platnosti tejto výnimky pred 21. januárom 2015. Výnimka zostáva v platnosti, kým sa neprijme rozhodnutie o uvedenej žiadosti.

                     (5)

                     Diskrétne keramické kondenzátory pre menovité napätie 125 V AC alebo 250 V DC alebo viac dokážu uchovávať a uvoľňovať elektrické náboje (elektrostatická kapacita) a sú súčasťou vysokonapäťových obvodov v širokej škále elektrických a elektronických zariadení. Používajú sa vo všetkých typoch trhov a aplikácií, napríklad v systémoch sociálnej infraštruktúry, priemyselnej automatizácii, prieskume ropy a nerastov, výkonových meničoch, vysokovýkonných napájacích zdrojoch, telekomunikáciách a zdravotníckych pomôckach.

                     (6)

                     Úlohou olova v dielektrických keramických častiach je dosiahnuť vysokú dielektrickú konštantu pri vysokom prevádzkovom napätí, vysokú schopnosť uchovávať energiu (taktiež pri vysokých teplotách), malé úniky pri vysokom napätí a vysokých teplotách a malé straty pri vysokom prúde, frekvencii a teplotách.

                     (7)

                     Nahradenie alebo eliminácia olova sú v prípade niektorých keramických kondenzátorov z vedeckého a technického hľadiska stále neuskutočniteľné pre nedostatok spoľahlivých náhrad. Touto výnimkou sa neoslabuje ochrana životného prostredia a zdravia stanovená v nariadení Európskeho parlamentu a Rady (ES) č. 1907/2006 (2). Platnosť výnimky na použitie olova v dielektrických keramických častiach kondenzátorov pre menovité napätie 125 V AC alebo 250 V DC alebo viac by sa preto mala predĺžiť. Z dôvodu prehľadnosti by sa v prílohe III k smernici 2011/65/EÚ malo doplniť, že použitia, na ktoré sa vzťahujú záznamy 7 c) I a 7 c) IV, sú vyňaté zo záznamu 7 c) II.

                     (8)

                     Keďže v prípade predmetných použití ešte na trhu nie sú spoľahlivé alternatívy, platnosť výnimky pre kategórie 1 až 7 a kategóriu 10 by sa mala predĺžiť v maximálnom trvaní piatich rokov do 21. júla 2021. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie uvedenej výnimky malo negatívny vplyv na inováciu.

                     (9)

                     Pre kategórie iné ako 1 až 7 a 10 zostáva existujúca výnimka platná počas období stanovených v článku 5 ods. 2 druhom pododseku smernice 2011/65/EÚ. Z dôvodu prehľadnosti by sa dátumy uplynutia platnosti mali doplniť v prílohe III k uvedenej smernici.

                     (10)

                     Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

            Článok 1
            Príloha III k smernici 2011/65/EÚ sa mení v súlade s prílohou k tejto smernici.

            Článok 2

               1.   Členské štáty prijmú a uverejnia najneskôr do 29. februára 2020 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.
               Tieto ustanovenia uplatňujú od 1. marca 2020.
               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

            Článok 3
            Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

            Článok 4
            Táto smernica je určená členským štátom.

            V Bruseli 16. novembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 174, 1.7.2011, s. 88.

            (2)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (Ú. v. EÚ L 396, 30.12.2006, s. 1).

            PRÍLOHA
            V prílohe III sa záznam 7 c) II nahrádza takto:

                           „7 c) II

                           Olovo v dielektrických keramických častiach kondenzátorov pre menovité napätie 125 V AC alebo 250 V DC alebo viac

                           Neplatí pre použitia, na ktoré sa vzťahujú body 7 c) I a 7 c) IV tejto prílohy.
                           Platí do:

                                       —

                                       21. júla 2021 v prípade kategórií 1 až 7 a 10,

                                       —

                                       21. júla 2021 v prípade kategórií 8 a 9, iné ako diagnostické zdravotnícke pomôcky in vitro a priemyselné monitorovacie a kontrolné prístroje,

                                       —

                                       21. júla 2023 v prípade kategórie 8, diagnostické zdravotnícke pomôcky in vitro,

                                       —

                                       21. júla 2024 v prípade kategórie 9, priemyselné monitorovacie a kontrolné prístroje, a v prípade kategórie 11.“


title: Delegovaná smernica Komisie (EÚ) 2019/171 zo 16. novembra 2018, ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre kadmium a jeho zlúčeniny v elektrických kontaktoch (Text s významom pre EHP)

text:
                  5.2.2019

                  SK

                  Úradný vestník Európskej únie

                  L 33/11

         DELEGOVANÁ SMERNICA KOMISIE (EÚ) 2019/171
         zo 16. novembra 2018,
         ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre kadmium a jeho zlúčeniny v elektrických kontaktoch
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
         keďže:

                     (1)

                     Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali určité nebezpečné látky vymenované v prílohe II k uvedenej smernici. Táto povinnosť sa nevzťahuje na použitia uvedené v prílohe III k smernici 2011/65/EÚ.

                     (2)

                     Jednotlivé kategórie elektrických a elektronických zariadení, na ktoré sa uplatňuje smernica 2011/65/EÚ (kategórie 1 až 11), sú vymenované v prílohe I k uvedenej smernici.

                     (3)

                     Kadmium je obmedzovanou látkou uvedenou v prílohe II k smernici 2011/65/EÚ. Použitie kadmia a jeho zlúčenín v elektrických kontaktoch však bolo z tohto obmedzenia vyňaté a v súčasnosti sa uvádza v zázname 8 b) v prílohe III k uvedenej smernici. Platnosť tejto výnimky pre kategórie 1 až 7 a kategóriu 10 uplynula 21. júla 2016.

                     (4)

                     Komisia dostala v súlade s článkom 5 ods. 5 smernice 2011/65/EÚ žiadosť o predĺženie platnosti tejto výnimky pred 21. januárom 2015. Výnimka zostáva v platnosti, kým sa neprijme rozhodnutie o uvedenej žiadosti.

                     (5)

                     Elektrické kontaktné materiály s obsahom kadmia sa používajú v mnohých elektromechanických zariadeniach ako komponenty schopné viesť prúd prerušovane cez kontaktné povrchy. Dotknutými zariadeniami sú najmä výkonové spínače elektrických motorov, relé a stýkače, spínače pre elektrické nástroje, spínače spotrebičov, ističe pre spínacie zariadenia, napájacie zdroje, snímače činnosti/času oneskorenia a panely na ovládanie osvetlenia.

                     (6)

                     Kadmium v elektrických kontaktoch zabezpečuje základné vlastnosti, ako je napríklad vynikajúca výkonnosť, zhášanie oblúka, vyššia vodivosť, menšie opálenie kontaktu a relatívne jednoduchá výroba v porovnaní s alternatívami.

                     (7)

                     V prípade niektorých použití, na ktoré sa vzťahuje súčasná výnimka, je nahradenie alebo odstránenie kadmia z vedeckého a technického hľadiska stále neuskutočniteľné pre nedostatok spoľahlivých náhrad alebo si vyžaduje viac času na zabezpečenie spoľahlivosti dostupných náhrad. Touto výnimkou sa neoslabuje ochrana životného prostredia a zdravia stanovená v nariadení Európskeho parlamentu a Rady (ES) č. 1907/2006 (2). V prípade uvedených konkrétnych použití by sa mala jej platnosť predĺžiť.

                     (8)

                     V prípade všetkých ostatných použití, na ktoré sa v súčasnosti vzťahuje výnimka, nie sú splnené podmienky na predĺženie platnosti. Výnimka v prípade uvedených použití by sa mala naďalej uplatňovať 12 mesiacov po dátume nadobudnutia účinnosti tejto delegovanej smernice v súlade s článkom 5 ods. 6 smernice 2011/65/EÚ.

                     (9)

                     Keďže v prípade použití, na ktoré sa vzťahuje uvedené predĺženie platnosti výnimky, ešte na trhu nie sú spoľahlivé alternatívy, alebo je potrebný dlhší čas na zabezpečenie spoľahlivosti takýchto alternatív, platnosť výnimky v prípade uvedených použití by sa mala predĺžiť pre kategórie 1 až 7 a kategóriu 10 v maximálnom trvaní piatich rokov do 21. júla 2021. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie uvedenej výnimky malo negatívny vplyv na inováciu.

                     (10)

                     Pre kategórie iné ako 1 až 7 a 10 zostáva existujúca výnimka platná počas období stanovených v článku 5 ods. 2 druhom pododseku smernice 2011/65/EÚ. Z dôvodu prehľadnosti by sa dátumy uplynutia platnosti mali doplniť v prílohe III k uvedenej smernici.

                     (11)

                     Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

            Článok 1
            Príloha III k smernici 2011/65/EÚ sa mení v súlade s prílohou k tejto smernici.

            Článok 2

               1.   Členské štáty prijmú a uverejnia najneskôr do 29. februára 2020 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.
               Tieto ustanovenia uplatňujú od 1. marca 2020.
               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

            Článok 3
            Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

            Článok 4
            Táto smernica je určená členským štátom.

            V Bruseli 16. novembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 174, 1.7.2011, s. 88.

            (2)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (Ú. v. EÚ L 396, 30.12.2006, s. 1).

            PRÍLOHA
            V prílohe III sa záznam 8 b) nahrádza takto:

                           „8 b)

                           Kadmium a jeho zlúčeniny v elektrických kontaktoch

                           Týka sa kategórií 8, 9 a 11 a platí do:

                                       —

                                       21. júla 2021 v prípade kategórií 8 a 9, iné ako diagnostické zdravotnícke pomôcky in vitro a priemyselné monitorovacie a kontrolné prístroje,

                                       —

                                       21. júla 2023 v prípade kategórie 8, diagnostické zdravotnícke pomôcky in vitro,

                                       —

                                       21. júla 2024 v prípade kategórie 9, priemyselné monitorovacie a kontrolné prístroje, a v prípade kategórie 11.

                           8 b) I

                           Kadmium a jeho zlúčeniny v elektrických kontaktoch používaných v:

                                       —

                                       ističoch,

                                       —

                                       ovládačoch tepelného snímania,

                                       —

                                       tepelnej ochrane motorov (okrem hermetických tepelných ochrán motorov),

                                       —

                                       spínačoch striedavého prúdu s výkonom:

                                                   —

                                                   6 A a viac pri 250 V AC a viac, alebo

                                                   —

                                                   12 A a viac pri 125 V AC a viac,

                                       —

                                       spínačoch jednosmerného prúdu s výkonom 20 A a viac pri 18 V DC a viac, ako aj

                                       —

                                       spínačoch na použitie pri frekvencii napájacieho napätia ≥ 200 Hz.

                           Týka sa kategórií 1 až 7 a kategórie 10 a platí do 21. júla 2021.“


title: Delegovaná smernica Komisie (EÚ) 2019/175 zo 16. novembra 2018, ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre oxid olovnatý v tmeliacej frite používanej pri výrobe okenných zostáv pre niektoré laserové trubice (Text s významom pre EHP)

text:
                  5.2.2019

                  SK

                  Úradný vestník Európskej únie

                  L 33/23

         DELEGOVANÁ SMERNICA KOMISIE (EÚ) 2019/175
         zo 16. novembra 2018,
         ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre oxid olovnatý v tmeliacej frite používanej pri výrobe okenných zostáv pre niektoré laserové trubice
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
         keďže:

                     (1)

                     Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali určité nebezpečné látky vymenované v prílohe II k uvedenej smernici. Táto povinnosť sa nevzťahuje na použitia uvedené v prílohe III k smernici 2011/65/EÚ.

                     (2)

                     Jednotlivé kategórie elektrických a elektronických zariadení, na ktoré sa uplatňuje smernica 2011/65/EÚ (kategórie 1 až 11), sú vymenované v prílohe I k uvedenej smernici.

                     (3)

                     Olovo je obmedzovanou látkou uvedenou v prílohe II k smernici 2011/65/EÚ. Použitie oxidu olovnatého v tmeliacej frite používanej na výrobu okenných zostáv pre argónové a kryptónové laserové trubice však bolo vyňaté z obmedzenia a v súčasnosti je uvedené v zázname 32 prílohy III k uvedenej smernici. Platnosť tejto výnimky pre kategórie 1 až 7 a kategóriu 10 uplynula 21. júla 2016.

                     (4)

                     Komisia dostala v súlade s článkom 5 ods. 5 smernice 2011/65/EÚ žiadosť o predĺženie platnosti tejto výnimky pred 21. januárom 2015. Výnimka zostáva v platnosti, kým sa neprijme rozhodnutie o uvedenej žiadosti.

                     (5)

                     Laserové výrobky s obsahom olova sa používajú ako zdroje koherentného svetla v širokom spektre rozhodujúcich vedeckých a priemyselných aplikácií, ako je spektroskopia, mikroskopia a holografia. Materiály na báze oxidu olovnatého používané v argónových a kryptónových laserových výrobkoch zabezpečujú kritické termomechanicky stabilné a vákuové tesnenie medzi optikou a laserovou trubicou.

                     (6)

                     Nahradenie alebo odstránenie olova je v prípade argónových a kryptónových laserových trubíc z vedeckého a technického hľadiska stále neuskutočniteľné pre nedostatok spoľahlivých náhrad. Touto výnimkou sa neoslabuje ochrana životného prostredia a zdravia stanovená v nariadení Európskeho parlamentu a Rady (ES) č. 1907/2006 (2). Platnosť výnimky na použitie oxidu olovnatého v tmeliacej frite používanej pri výrobe okenných zostáv pre argónové a kryptónové laserové trubice by sa preto mala predĺžiť pre kategórie 1 až 7 a kategóriu 10.

                     (7)

                     Keďže v prípade predmetných použití v súčasnosti neexistujú spoľahlivé alternatívy, ani nie je pravdepodobné, že sa takéto alternatívy v blízkej budúcnosti na trhu objavia, platnosť výnimky pre kategórie 1 až 7 a kategóriu 10 by sa mala predĺžiť v maximálnom trvaní piatich rokov do 21. júla 2021. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie uvedenej výnimky malo negatívny vplyv na inováciu.

                     (8)

                     Pre kategórie iné ako 1 až 7 a kategóriu 10 zostáva existujúca výnimka platná počas období stanovených v článku 5 ods. 2 druhom pododseku smernice 2011/65/EÚ. Z dôvodu prehľadnosti by sa dátumy uplynutia platnosti mali doplniť v prílohe III k uvedenej smernici.

                     (9)

                     Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

            Článok 1
            Príloha III k smernici 2011/65/EÚ sa mení v súlade s prílohou k tejto smernici.

            Článok 2

               1.   Členské štáty prijmú a uverejnia najneskôr do 29. februára 2020 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.
               Tieto ustanovenia uplatňujú od 1. marca 2020.
               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

            Článok 3
            Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

            Článok 4
            Táto smernica je určená členským štátom.

            V Bruseli 16. novembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 174, 1.7.2011, s. 88.

            (2)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (Ú. v. EÚ L 396, 30.12.2006, s. 1).

            PRÍLOHA
            V prílohe III sa záznam 32 nahrádza takto:

                           „32

                           Oxid olovnatý v tmeliacej frite používanej pri výrobe sklenených zostáv pre argónové a kryptónové laserové trubice

                           Platí do:

                                       —

                                       21. júla 2021 v prípade kategórií 1 až 7 a 10,

                                       —

                                       21. júla 2021 v prípade kategórií 8 a 9, iné ako diagnostické zdravotnícke pomôcky in vitro a priemyselné monitorovacie a kontrolné prístroje,

                                       —

                                       21. júla 2023 v prípade kategórie 8, diagnostické zdravotnícke pomôcky in vitro,

                                       —

                                       21. júla 2024 v prípade kategórie 9, priemyselné monitorovacie a kontrolné prístroje, a v prípade kategórie 11.“


title: Delegovaná smernica Komisie (EÚ) 2019/176 zo 16. novembra 2018, ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre olovo v krycej vrstve niektorých diód (Text s významom pre EHP)

text:
                  5.2.2019

                  SK

                  Úradný vestník Európskej únie

                  L 33/26

         DELEGOVANÁ SMERNICA KOMISIE (EÚ) 2019/176
         zo 16. novembra 2018,
         ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre olovo v krycej vrstve niektorých diód
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
         keďže:

                     (1)

                     Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali určité nebezpečné látky vymenované v prílohe II k uvedenej smernici. Táto povinnosť sa nevzťahuje na použitia uvedené v prílohe III k smernici 2011/65/EÚ.

                     (2)

                     Jednotlivé kategórie elektrických a elektronických zariadení, na ktoré sa uplatňuje smernica 2011/65/EÚ (kategórie 1 až 11), sú vymenované v prílohe I k uvedenej smernici.

                     (3)

                     Olovo je obmedzovanou látkou uvedenou v prílohe II k smernici 2011/65/EÚ. Používanie olova v krycej vrstve vysokonapäťových diód na podklade skleneného telesa z boritanu zinočnatého však bolo vyňaté z obmedzenia a v súčasnosti je uvedené v zázname 37 prílohy III k uvedenej smernici. Platnosť tejto výnimky pre kategórie 1 až 7 a kategóriu 10 uplynula 21. júla 2016.

                     (4)

                     Komisia dostala v súlade s článkom 5 ods. 5 smernice 2011/65/EÚ žiadosť o predĺženie platnosti tejto výnimky pred 21. januárom 2015. Výnimka zostáva v platnosti, kým sa neprijme rozhodnutie o uvedenej žiadosti.

                     (5)

                     Vysokonapäťové diódy (HVD) sa používajú v externých napájacích zdrojoch IT a telekomunikačných zariadení a v automobilovom priemysle. Počas výroby HVD sa olovo obsiahnuté v sklenených korálikoch rozpúšťa do nanášacieho roztoku, čoho výsledkom je približne 2,5 % obsah olova v krycej vrstve diód. Olovo sa teda nepridáva zámerne, ale je výsledkom kontaminácie zo skla obsahujúceho olovo.

                     (6)

                     Zabránenie kontaminácii krycej vrstvy HVD je z vedeckého a technického hľadiska neuskutočniteľné a na trhu nie sú dostupné žiadne spoľahlivé náhrady. Touto výnimkou sa neoslabuje ochrana životného prostredia a zdravia stanovená v nariadení Európskeho parlamentu a Rady (ES) č. 1907/2006 (2). Platnosť výnimky na používanie olova v krycej vrstve vysokonapäťových diód na podklade skleneného telesa z boritanu zinočnatého by sa preto mala predĺžiť v prípade kategórií 1 až 7 a kategórie 10.

                     (7)

                     Keďže odstránenie olova zabránením kontaminácii olovom v prípade predmetných použití nie je uskutočniteľné a na trhu ešte nie sú spoľahlivé alternatívy, platnosť výnimky v prípade kategórií 1 až 7 a kategórie 10 by sa mala predĺžiť v maximálnom trvaní piatich rokov do 21. júla 2021. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie uvedenej výnimky malo negatívny vplyv na inováciu.

                     (8)

                     Pre kategórie iné ako 1 až 7 a 10 zostáva existujúca výnimka platná počas období stanovených v článku 5 ods. 2 druhom pododseku smernice 2011/65/EÚ. Z dôvodu prehľadnosti by sa dátumy uplynutia platnosti mali doplniť v prílohe III k uvedenej smernici.

                     (9)

                     Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

            Článok 1
            Príloha III k smernici 2011/65/EÚ sa mení v súlade s prílohou k tejto smernici.

            Článok 2

               1.   Členské štáty prijmú a uverejnia najneskôr do 29. februára 2020 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.
               Tieto ustanovenia uplatňujú od 1. marca 2020.
               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

            Článok 3
            Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

            Článok 4
            Táto smernica je určená členským štátom.

            V Bruseli 16. novembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 174, 1.7.2011, s. 88.

            (2)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (Ú. v. EÚ L 396, 30.12.2006, s. 1).

            PRÍLOHA
            V prílohe III sa záznam 37 nahrádza takto:

                           „37

                           Olovo v krycej vrstve vysokonapäťových diód na podklade skleneného telesa z boritanu zinočnatého

                           Platí do:

                                       —

                                       21. júla 2021 v prípade kategórií 1 až 7 a kategórie 10,

                                       —

                                       21. júla 2021 v prípade kategórií 8 a 9, iné ako diagnostické zdravotnícke pomôcky in vitro a priemyselné monitorovacie a kontrolné prístroje,

                                       —

                                       21. júla 2023 v prípade kategórie 8, diagnostické zdravotnícke pomôcky in vitro,

                                       —

                                       21. júla 2024 v prípade kategórie 9, priemyselné monitorovacie a kontrolné prístroje, a v prípade kategórie 11.“


title: Delegovaná smernica Komisie (EÚ) 2019/177 zo 16. novembra 2018, ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre používanie olova ako aktivátora vo fluorescenčnom prachu výbojok obsahujúcich fosfory (Text s významom pre EHP)

text:
                  5.2.2019

                  SK

                  Úradný vestník Európskej únie

                  L 33/29

         DELEGOVANÁ SMERNICA KOMISIE (EÚ) 2019/177
         zo 16. novembra 2018,
         ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre používanie olova ako aktivátora vo fluorescenčnom prachu výbojok obsahujúcich fosfory
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
         keďže:

                     (1)

                     Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali určité nebezpečné látky vymenované v prílohe II k uvedenej smernici. Táto povinnosť sa nevzťahuje na použitia uvedené v prílohe III k smernici 2011/65/EÚ.

                     (2)

                     Jednotlivé kategórie elektrických a elektronických zariadení, na ktoré sa uplatňuje smernica 2011/65/EÚ, sú vymenované v prílohe I k uvedenej smernici.

                     (3)

                     Olovo je obmedzovanou látkou uvedenou v prílohe II k smernici 2011/65/EÚ. Používanie olova ako aktivátora vo fluorescenčnom prachu (olovo max. 1 hmotnostné percento) vo výbojkách, ak sa používajú ako opaľovacie žiariče obsahujúce fosfory, ako napríklad BSP (BaSi2O5:Pb), však bolo vyňaté z obmedzovania látok a v súčasnosti je uvedené v položke 18 b) v prílohe III k uvedenej smernici. V prípade kategórií 1 až 7 a kategórie 10 bol pôvodný dátum uplynutia platnosti predmetnej výnimky 21. júla 2016, v súlade s článkom 5 ods. 2 druhým pododsekom uvedenej smernice.

                     (4)

                     Komisia dostala v súlade s článkom 5 ods. 5 prvým pododsekom smernice 2011/65/EÚ žiadosť o predĺženie platnosti predmetnej výnimky pred 21. januárom 2015. Daná výnimka platí až do prijatia rozhodnutia o tejto žiadosti v súlade s druhým pododsekom uvedeného článku.

                     (5)

                     Komisia okrem toho v januári 2015 dostala žiadosť č. 2015-3 o novú výnimku, ktorá by sa mala doplniť do prílohy IV pre výbojky, ak sa používajú ako fototerapeutické lampy (zdravotnícke vybavenie) obsahujúce fosfory. Keďže z posúdenia vyplynulo, že je mechanicky možné namontovať žiarivku určenú na lekárske použitie do opaľovacích zariadení a naopak, rozhodlo sa, že sa tieto žiadosti o výnimku budú posudzovať spoločne v rámci položky 18 b) v prílohe III.

                     (6)

                     Dikremičitan bárnatý je schopný fluoreskovať, iba ak je aktivovaný olovom vo fluorescenčnom prachu. Premieňa radiáciu s vlnovou dĺžkou 254 nm na požadované UV žiarenie (290 nm – 400 nm) a používa sa vo viac ako 95 % nízkotlakových ortuťových výbojok určených do vnútorných priestorov na opaľovanie a na určité lekárske použitia. Zabezpečuje intenzitu UV žiarenia s vlnovou dĺžkou 350 nm, ktorá je potrebná na vyvolanie pigmentácie pokožky.

                     (7)

                     V Únii sa opaľovacie zariadenia prísne regulujú a všetky možné alternatívy k olovu by museli spĺňať kritériá týkajúce sa spoľahlivosti, bezpečnosti a ochrany zdravia. V súčasnosti nie sú dostupné žiadne takéto alternatívy.

                     (8)

                     Vzhľadom na nedostatok spoľahlivých náhrad sú nahradenie alebo eliminácia olova v prípade určitých výbojok obsahujúcich fosfory z vedeckého a technického hľadiska ešte stále neuskutočniteľné. Táto výnimka je v súlade s nariadením Európskeho parlamentu a Rady (ES) č. 1907/2006 (2), a teda sa ňou neoslabuje ochrana životného prostredia a zdravia stanovená v uvedenom nariadení. Platnosť výnimky na používanie olova ako aktivátora vo fluorescenčnom prachu (olovo max. 1 hmotnostné percento) vo výbojkách, ak sa používajú ako opaľovacie žiariče obsahujúce fosfory, by sa preto mala predĺžiť.

                     (9)

                     V prípade predmetných použití v súčasnosti nie sú na trhu dostupné dostatočne spoľahlivé alternatívy, a preto by sa platnosť výnimky v prípade kategórií 1 až 7 a kategórie 10 z prílohy I k smernici 2011/65/EÚ mala predĺžiť na obdobie maximálne piatich rokov do 21. júla 2021. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie uvedenej výnimky malo negatívny vplyv na inováciu.

                     (10)

                     Pre kategórie iné ako 1 až 7 a 10 z prílohy I k smernici 2011/65/EÚ zostáva existujúca výnimka platná počas období stanovených v článku 5 ods. 2 druhom pododseku smernice 2011/65/EÚ. Z dôvodu právnej zrozumiteľnosti by sa dátumy uplynutia platnosti mali stanoviť v prílohe III k uvedenej smernici.

                     (11)

                     Vzhľadom na požiadavku č. 2015-3 a skutočnosť, že je mechanicky možné namontovať žiarivku určenú na lekárske použitie do opaľovacieho zariadenia alebo naopak, by sa do prílohy III k smernici 2011/65/EÚ mala doplniť nová podpoložka 18 b) I špecifická pre lekárske použitia, s výnimkou tých, na ktoré sa vzťahuje bod 34 prílohy IV k smernici 2011/65/EÚ. Táto podpoložka by sa mala vzťahovať na kategórie 5 a 8 a mala by platiť do 21. júla 2021.

                     (12)

                     Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

            Článok 1
            Príloha III k smernici 2011/65/EÚ sa mení v súlade s prílohou k tejto smernici.

            Článok 2

               1.   Členské štáty prijmú a uverejnia najneskôr do 29. februára 2020 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
               Tieto ustanovenia uplatňujú od 1. marca 2020.
               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

            Článok 3
            Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

            Článok 4
            Táto smernica je určená členským štátom.

            V Bruseli 16. novembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 174, 1.7.2011, s. 88.

            (2)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (Ú. v. EÚ L 396, 30.12.2006, s. 1).

            PRÍLOHA
            V prílohe III sa záznam 18 b) nahrádza takto:

                           „18 b)

                           Olovo ako aktivátor vo fluorescenčnom prachu (olovo max. 1 hmotnostné percento) vo výbojkách, ak sa používajú ako opaľovacie žiariče obsahujúce fosfory, ako napríklad BSP (BaSi2O5:Pb)

                           Platí do:

                                       —

                                       21. júla 2021 v prípade kategórií 1 až 7 a 10,

                                       —

                                       21. júla 2021 v prípade kategórií 8 a 9, iné ako diagnostické zdravotnícke pomôcky in vitro a priemyselné monitorovacie a kontrolné prístroje,

                                       —

                                       21. júla 2023 v prípade kategórie 8, diagnostické zdravotnícke pomôcky in vitro,

                                       —

                                       21. júla 2024 v prípade kategórie 9, priemyselné monitorovacie a kontrolné prístroje, a v prípade kategórie 11.

                           18 b) I

                           Olovo ako aktivátor vo fluorescenčnom prachu (olovo max. 1 hmotnostné percento) vo výbojkách obsahujúcich fosfory, ako napríklad BSP (BaSi2O5:Pb), ak sa používajú v zdravotníckom fototerapeutickom vybavení

                           Týka sa kategórií 5 a 8 s výnimkou použití, na ktoré sa vzťahuje položka 34 prílohy IV, a platí do 21. júla 2021.“


title: Delegovaná smernica Komisie (EÚ) 2019/178 zo 16. novembra 2018, ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre olovo v ložiskách a puzdrách používaných v určitých necestných zariadeniach určených na profesionálne používanie (Text s významom pre EHP)

text:
                  5.2.2019

                  SK

                  Úradný vestník Európskej únie

                  L 33/32

         DELEGOVANÁ SMERNICA KOMISIE (EÚ) 2019/178
         zo 16. novembra 2018,
         ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre olovo v ložiskách a puzdrách používaných v určitých necestných zariadeniach určených na profesionálne používanie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
         keďže:

                     (1)

                     Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali určité nebezpečné látky vymenované v prílohe II k uvedenej smernici. Táto povinnosť sa nevzťahuje na použitia uvedené v prílohe III k smernici 2011/65/EÚ.

                     (2)

                     Jednotlivé kategórie elektrických a elektronických zariadení, na ktoré sa uplatňuje smernica 2011/65/EÚ, sú vymenované v prílohe I k uvedenej smernici.

                     (3)

                     Olovo je obmedzovanou látkou uvedenou v prílohe II k smernici 2011/65/EÚ. V súlade s článkom 5 ods. 3 smernice 2011/65/EÚ bola v júli 2015 Komisii doručená žiadosť o udelenie výnimky pre kategóriu 11 na používanie olova v ložiskách a puzdrách v motoroch s vnútorným spaľovaním poháňaných naftou alebo plynným palivom pre necestné zariadenia určené na profesionálne používanie, ktorá sa má uviesť v prílohe III.

                     (4)

                     Ložiská a puzdrá s obsahom olova sú nevyhnutné na dosiahnutie uspokojivej spoľahlivosti z hľadiska odolnosti proti zadretiu, prispôsobivosti, priepustnosti a odolnosti proti zaneseniu úlomkami vo veľkorozmerných motoroch a motoroch necestných zariadení určených na profesionálne používanie, ako sú napríklad mobilné vzduchové kompresory, mobilné zváracie zariadenia a mobilné žeriavy, a ktoré sa prevádzkujú v nepriaznivých alebo náročných prostrediach.

                     (5)

                     V súčasnosti nie sú na trhu dostupné žiadne bezolovnaté alternatívy, ktoré by umožňovali dostatočnú úroveň spoľahlivosti v oblastiach použitia motorov necestných zariadení určených na profesionálne používanie.

                     (6)

                     Vzhľadom na nedostatok spoľahlivých náhrad sú nahradenie alebo eliminácia olova v prípade motorov necestných zariadení určených na profesionálne používanie z vedeckého a technického hľadiska neuskutočniteľné. Táto výnimka je v súlade s nariadením Európskeho parlamentu a Rady (ES) č. 1907/2006 (2), a teda sa ňou neoslabuje ochrana životného prostredia a zdravia stanovená v uvedenom nariadení. Výnimka pre používanie olova v ložiskách a puzdrách v určitých motoroch s vnútorným spaľovaním poháňaných naftou alebo plynným palivom pre necestné zariadenia určené na profesionálne používanie by sa preto mala udeliť, čím sa doplní nový zápis 42 do prílohy III k smernici 2011/65/EÚ. S cieľom predísť prekrývaniu rozsahov výnimiek v prílohe III a zabezpečiť právnu zrozumiteľnosť treba doplniť, že žiadosti, na ktoré sa vzťahuje záznam 6 c) prílohy III, sú vylúčené z novej položky 42 prílohy III k smernici 2011/65/EÚ.

                     (7)

                     V prípade predmetných použití v súčasnosti ešte nie sú dostupné spoľahlivé alternatívy, ani nie je pravdepodobné, že sa takéto alternatívy v blízkej budúcnosti objavia na trhu, a preto by sa výnimka pre kategóriu 11 prílohy I k smernici 2011/65/EÚ mala udeliť na obdobie platnosti maximálne piatich rokov, a to od 22. júla 2019, čo je zároveň dátum, ku ktorému začína spadať kategória 11 do rozsahu pôsobnosti článku 4 ods. 1 smernice 2011/65/EÚ. Vzhľadom na výsledky prebiehajúceho úsilia s cieľom nájsť spoľahlivú náhradu je nepravdepodobné, že by trvanie predmetnej výnimky malo negatívny vplyv na inováciu.

                     (8)

                     Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

            Článok 1
            Príloha III k smernici 2011/65/EÚ sa mení v súlade s prílohou k tejto smernici.

            Článok 2

               1.   Členské štáty prijmú a uverejnia najneskôr do 21. júla 2019 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
               Tieto ustanovenia sa uplatňujú od 22. júla 2019.
               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

            Článok 3
            Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

            Článok 4
            Táto smernica je určená členským štátom.

            V Bruseli 16. novembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 174, 1.7.2011, s. 88.

            (2)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (Ú. v. EÚ L 396, 30.12.2006, s. 1).

            PRÍLOHA
            Do prílohy III sa dopĺňa položka 42:

                           „42

                           Olovo v ložiskách a puzdrách v motoroch s vnútorným spaľovaním poháňaných naftou alebo plynným palivom pre necestné zariadenia určené na profesionálne používanie:

                                       —

                                       s celkovým zdvihovým objemom motora ≥ 15 litrov
                                       alebo

                                       —

                                       s celkovým zdvihovým objemom motora < 15 litrov, ak je motor konštruovaný na fungovanie pri používaniach, pri ktorých sa vyžaduje, aby čas medzi naštartovaním a plným zaťažením motora bol kratší ako 10 sekúnd, alebo sa pravidelná údržba zvyčajne vykonáva v nepriaznivom a znečistenom vonkajšom prostredí, ako je napríklad používanie v baníctve, stavebníctve a poľnohospodárstve.

                           Týka sa kategórie 11 s výnimkou žiadostí, na ktoré sa vzťahuje položka 6 c) tejto prílohy.
                           Platí do 21. júla 2024.“


title: Delegovaná smernica Komisie (EÚ) 2017/1975 zo 7. augusta 2017, ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku platnú pre kadmium vo svetelných emisných diódach (LED) konvertujúcich farbu na použitie v displejoch (Text s významom pre EHP )

text:
               31.10.2017

               SK

               Úradný vestník Európskej únie

               L 281/29

         DELEGOVANÁ SMERNICA KOMISIE (EÚ) 2017/1975
   zo 7. augusta 2017,
   ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku platnú pre kadmium vo svetelných emisných diódach (LED) konvertujúcich farbu na použitie v displejoch
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               V smernici 2011/65/EÚ sa od členských štátov vyžaduje zabezpečiť, aby elektrické a elektronické zariadenia uvádzané na trh neobsahovali kadmium.

               (2)

               V bode 39 prílohy III k smernici 2011/65/EÚ sa z tohto zákazu do 1. júla 2014 vyňalo používanie kadmia vo svetelných emisných diódach (LED) konvertujúcich farbu na použitie pri osvetľovaní a v displejoch. Komisia dostala v súlade s článkom 5 ods. 5 smernice 2011/65/EÚ žiadosť o predĺženie platnosti tejto výnimky pred 1. januárom 2013.

               (3)

               LED konvertujúce farbu s kvantovými bodmi majú preukázateľne výhody v porovnaní so skoršími technológiami, pokiaľ ide o energetickú účinnosť a farebné vlastnosti. Pri zvážení výhod a nevýhod má používanie kvantových bodov na báze kadmia v displejoch celkovo pozitívny vplyv vzhľadom na ich nižšiu spotrebu energie v porovnaní s alternatívnymi technológiami, ktoré sú v súčasnosti k dispozícii. Celkové negatívne vplyvy na životné prostredie, zdravie a bezpečnosť spotrebiteľov spôsobené nahradením kvantových bodov na báze kadmia pri použití v displejoch s kvantovými bodmi pravdepodobne prevážia nad celkovými výhodami z nahradenia pre životné prostredie, zdravie a bezpečnosť spotrebiteľov.

               (4)

               Používanie selenidu kademnatého v polovodičových nanokryštalických kvantových bodoch na báze kadmia, ktoré spôsobujú zmenu vlnovej dĺžky, na použitie pri osvetľovaní v displejoch by sa preto malo zo zákazu vyňať na obdobie dvoch rokov od uverejnenia delegovanej smernice v Úradnom vestníku Európskej únie. Krátka platnosť výnimky pravdepodobne nebude mať negatívny vplyv na inováciu a vývoj alternatívnych riešení bez obsahu kadmia.

               (5)

               LED s kvantovými bodmi na báze kadmia na použitie pri osvetľovaní zatiaľ nie sú dostupné na trhu a ich potenciálne výhody v porovnaní so súčasnými technológiami nie sú riadne merateľné, a tak predĺženie platnosti výnimky v prípade použití pri osvetľovaní nie je odôvodnené.

               (6)

               Príloha III k smernici 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha III k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty prijmú a uverejnia najneskôr do [12 mesiacov po nadobudnutí účinnosti tejto smernice] zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto ustanovenia uplatňujú od [12 mesiacov po nadobudnutí účinnosti tejto smernice + 1 deň].
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 7. augusta 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 174, 1.7.2011, s. 88.

      PRÍLOHA
      V prílohe III k smernici 2011/65/EÚ sa bod 39 nahrádza takto:

                     „39 a)

                     Selenid kademnatý v polovodičových nanokryštalických kvantových bodoch na báze kadmia s konverziou dlhých vĺn („downshifting”) na použitie v osvetlení v displejoch (< 0,2 μg Cd na mm2 plochy obrazovky displeja)

                     Platí pre všetky kategórie do [dva roky po uverejnení delegovanej smernice v Úradnom vestníku Európskej únie]“